Kampus Fryslân

De Kampus Fryslân is in fakulteit fan de Ryksuniversiteit Grins dy't fêstige is yn de Fryske haadstêd Ljouwert.

De fakulteit rjochtet him benammen op it multydisiplinêr bestudearjen fan wittenskiplike fraachstikken dy't gearhingje mei maatskiplike en ekonomyske tema's dy't te krijen hawwe mei Fryslân.

 Skiednis 
Kampus Fryslân is fêstige yn it eardere Beurs- en Waachgebou oan de Wurdumerdyk. De biblioteek dy't der jierren lang yn fêstige wie, ferhuze nei de Blokhûspoarte. Yn juny 2016 waard it gebou oanwiisd as nij haadketier foar e Fryske fakulteit en yn novimber 2017 hawwe de Ryksuniversiteit Grins en de gemeente Ljouwert it oerdragen fan de eigendom ûndertekene.Gebou en lokaasje rug.nl It ûntwerp foar de renovaasje is fan J. O. N. G. arsjitekten.Untwerp fakulteitsgebou Kampus Fryslân rug.nl 3 novimber 2017 Op de foargevel fan it gebou stiet de Ingelske namme university of groningen campus fryslân.Grote letters op Leeuwarder Beurs "university of groningen campus fryslân" Ljouwerter Krante 19 febrewaris 2019 Op 13 septimber 2018, goed twahûndert jier nei it slute fan de Universiteit fan Frjentsjer, hat Fryslân folslein universitêr ûnderrjocht werom.Campus Fryslân begint klein maar is vol ambitie Frysk Deiblêd 14 septimber 2018 Der wie earder ek al ris besocht om dizze campus fan de grûnte krijen. Yn 1976 waard der yn itselde gebou in Subfakulteit Sosjale Wittenskippen yn Ljouwert (SSWL) troch de Ryksuniversiteit Grins (RUG) oprjochte mei as stêf fiif heechleararen en in tsiental dosinten. Dy universitêre oplieding bleau oant 1985 bestean en levere guon tsientallen studinten mei in doktoraaldiploma ôf. Yn it ramt fan grutte besunigings yn de 1980-er jierren stjitte RUG de oplieding ôf en waarden de studinten oan fakulteiten yn Grins oerdroegen. Nei tritich jier is dit nije universitêre inisjatyf it twadde sûnt it opheffen fan de Universiteit fan Frjentsjer. De offisjele iepning fûn plak op 31 oktober 2019.Campus Fryslân gaat nu echt open, hoe ziet het gebouw er van binnen uit? Ljouwerter Krante 31 oktober 2019

 Underrjocht 
Kampus Fryslân bestiet út trije parten: in University College, in Master College en in Graduate School. Mei it úteinsetten fan de bachelor Global Responsibility & Leadership en de master Sustainable Entrepreneurship in Graduate School en in Research Institute is kampus Fryslân sûnt septimber 2018 offisjeel de alfde fakulteit fan de Ryksuniversiteit Grins.

It hjoeddeistich oanbod:

Bachelor

 BSc Global Responsibility & Leadership
 LLB Rjochtsgeleardens BA (allinnich propedeuse)

Master

 Sustainable Entrepreneurship (MSc)
 Governance and Law in Digital Society (LLM)
 Tourism Geography and Planning (MSc)
 Multilingualism (MA)
 Water Technology (joint degree)
 voice Technology (MSc)

 University College Fryslân 
Yn 2018 waard mei it University College Fryslân (UCF), dat de brede oplieding BSc Global Responsibility & Leadership oanbiedt, úteinset. It opliedingsprogram waard inspirearre op de Sustainable Development Goals fan de Feriene Naasjes. It GRL-program bestiet út ynfier fan minske- en sosjale wittenskippen, natoerwittenskippen en ynformaasjetechnology. 

 Undersyk 
De promoasjetrajekten fan Kampus Fryslân falle ûnder de Graduate School. It ûndersykswurk fan de akademyske meiwurkers falle ûnder it Research Institute. It ûndersyk jout benammen omtinken op it mêd fan Health & Food (sûnens & iten), Sustainable Economy (duorsume ekonomy), Culture, Language & Technology (kultuer, taal & technology) en Governance'' (bestjoer).

 Organisaasje 
Op 1 oktober 2018 naam eardere dekaan prof. dr. Jouke de Vries de posysje fan foarsitter Kolleezje fan Bestjoer fan de Ryksuniversiteit Grinsde Vries-grondlegger-van-de-University-Campus-Frysl%C3%A2n-23628129.html Jouke-de-Vries grondlegger van de University Campus Fryslân Ljouwerter Krante 5 oktober 2018. Prof. dr. Andrej Zwitter folge Jouke de Vries op as dekaan fan Kampus Fryslân. Njonken ûndersyk en ûnderwiis is it Akademysk Klimaat yn Fryslân in tema dêr't Kampus Fryslân him foar ynset. Dat bart troch it organisearjen fan iepenbiere eveneminten sa as bygelyks in Wittenskipskafee, Museum Universiteit lêzings en it meidwaan oan Studium Generale Ljouwert.

 Keppeling om utens 
 Webside fan Kampus Fryslân

Kategory:Heger ûnderwiis yn Fryslân
Kategory:Skoalle yn Ljouwert
Kategory:Ryksuniversiteit Grins
Kategory:Organisaasje oprjochte yn 2018